Uredba Komisije (ES) št. 1386/2003

z dne 1. avgusta 2003

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in skupni carinski tarifi [1], kakor je bila nazadnje spremenjena z Uredbo Komisije (ES) št. 2176/2002 [2], in zlasti člena 9(1) Uredbe,

ob upoštevanju naslednjega:

(1) Zaradi zagotavljanja enotne uporabe kombinirane nomenklature, priložene Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.

(2) Z Uredbo (EGS) št. 2658/87 so bila določena splošna pravila za razlago kombinirane nomenklature. Ta pravila se uporabljajo tudi za kakršno koli drugo nomenklaturo, ki na njej temelji v celoti ali delno ali ji dodaja kakršenkoli dodaten pododdelek in ki je vzpostavljena s posebnimi določbami Skupnosti z namenom uporabe tarifnih in drugih ukrepov v zvezi z blagovno menjavo.

(3) V skladu s temi splošnimi pravili je treba blago, navedeno v stolpcu 1 preglednice v Prilogi k tej uredbi, uvrstiti pod oznake KN, navedene v stolpcu 2, iz razlogov, navedenih v stolpcu 3.

(4) Ustrezno je, da se lahko imetnik na podlagi člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], kakor je bila nazadnje spremenjena z Uredbo (ES) št. 2700/2000 Evropskega parlamenta in Sveta [4], v obdobju treh mesecev še naprej sklicuje na zavezujoče tarifne informacije, ki so jih izdali carinski organi držav članic v zvezi z uvrstitvijo blaga v kombinirani nomenklaturi in ki niso v skladu s to uredbo.

(5) Ukrepi, predvideni s to uredbo, so v skladu z mnenjem Odbora za carinski zakonik −

SPREJELA NASLEDNJO UREDBO:

Člen 1

Blago, poimenovano v stolpcu 1 preglednice v Prilogi, se uvrsti v kombinirano nomenklaturo pod oznako KN, navedeno v stolpcu 2 te preglednice.

Člen 2

Na zavezujoče tarifne informacije, ki so jih izdali organi držav članic, in ki niso v skladu s to uredbo, se je, v skladu s členom 12(6) Uredbe (EGS) št. 2913/92, mogoče še naprej sklicevati v obdobju treh mesecev.

Člen 3

Ta uredba začne veljati 20. dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 1. avgusta 2003

Za Komisijo

Frederik Bolkestein

Član Komisije

[1] UL L 256, 7.9.1987, str. 1.

[2] UL L 331, 7.12.2002, str. 3.

[3] UL L 302, 19.10.1992, str. 1.

[4] UL L 311, 12.12.2000, str. 17.

--------------------------------------------------

PRILOGA

Poimenovanje blaga | Uvrstitev (oznaka KN) | Utemeljitev |

(1) | (2) | (3) |

1.Digitalna naprava za matrično kopiranje s skenerjem za digitalizacijo in elektronsko obdelavo besedila in za razmnoževanje slik. Naprava uporablja matrico (master), prevlečeno z rastlinskimi vlakni in plastificirano oblogo za vžiganje podatkov s termično glavo. Ožgana matrica se prenese na tiskalni valj in nanj pritrdi. Listi papirja za tiskanje se s tlačnim valjem pritisnejo k valju.Naprava ima tiskalni sistem z več hitrostmi (60, 80, 100 in 120 kopij na minuto). Opremljena je z nadzorno ploščo, ki ima zaslon iz tekočih kristalov, avtomatičeno sortirko, predal za papir in sprejemni predal s stranskima vodiloma. Stroj deluje kot samostojna naprava, lahko pa se priklopi na stroj za avtomatično obdelavo podatkov. | 84721000 | Uvrstitev opredeljujejo določbe splošnih pravil 1 in 6 za razlago kombinirane nomenklature in besedilo oznak KN 8472 in 84721000. Izdelek je naprava za matrično kopiranje, ki lahko deluje samostojno. Zato je izključena uvrstitev pod tarifnimi številkami 8443, 8471 in 9009. Glej tudi HS razlagalne opombe k tarifni številki 8472, točka 1. |

2.Oprema za utrjevanje mišic, predstavljena v plastičnem prenosnem kovčku, v katerem je baterijska elektronska enota s kabli, osem elektrod in dva nastavljiva elastična jermena.Elektrode se pritrdijo na človekovo telo z jermenoma in se s kabli povežejo z elektronsko enoto. Električni impulzi se prenesejo preko elektrod, s čimer se spodbudi ritmično krčenje mišic. Intenzivnost impulzov je možno povečati ali zmanjšati. | 85438995 | Uvrstitev opredeljujejo določbe splošnih pravil 1 in 6 za razlago kombinirane nomenklature, in besedilo oznak KN 8543, 854389 in 85438995. Oprema je izvzeta iz tarifne številke 9018, ker ni namenjena za uporabo v medicini kot instrument ali pripomoček. Oprema je izvzeta iz tarifne številke 9019, ker se ne uporablja za mišično terapijo ali kot masažni aparat. Oprema je izvzeta iz tarifne številke 9506, ker ni predvidena za telesne vaje. |

3.Novo sestavljeno vozilo, namenjeno za uporabo izven avtocest za prevoz lesa tako na grobem terenu kot tudi na gozdnih stezah.Največja bruto teža vozila je 19,7 ton, nosilnost pa 8,5 ton. Vozilo je sestavljeno iz: štirikolesne vlečne enote z dizelskim motorjem, kabino za voznika in trajno pritrjenim hidravličnim žerjavom za prestavljanje tovora,štirikolesne nakladalne enote za prevoz drevesnih debel, trajno spojena s posebno spojnico na vlečno enoto.(Glej ilustracijo A) | 87042291 | Uvrstitev določajo splošna pravila 1 in 6 za razlago kombinirane nomenklature, in besedilo oznak KN oznak 8704, 870422 in 87042291. Vozilo je namenjeno izključno za prevoz blaga in ne za vleko ali potiskanje drugih vozil, pripomočkov ali tovorov. Zato ne izpolnjuje zahtev iz 2. opombe k poglavju 87. Poleg tega ga ne moremo šteti kot motorno vozilo za poseben namen iz postavke 8705. |

4.Novo, štirikolesno motorno vozilo z batnim motorjem z notranjim izgorevanjem in prostornino cilindrov 286 cm3, bruto težo okoli 620 kg in približno dimenzijo 263 cm (dolžina) × 122 cm (širina) × 122 cm (višina). Nosilnost vozila je približno 364 kg. Dimenzije odprtega nakladalnega območja so 96 cm × 115 cm. Njegova najvišja hitrost je 24,1 km/h.Vozilo ima odprto kabino in širok sedež za dve osebi (skupaj z voznikom). Ima tovorni priklopni del s cerado in zadnjo stranico na zaklop. (Glej fotografijo B) | 87043191 | Uvrstitev opredeljujejo določbe splošnih pravil 1 in 6 za razlago kombinirane nomenklature, in besedilo oznak KN 8704, 870431 in 87043191. Vozilo je namenjeno predvsem za prevoz blaga in ne z vlečenje ali potiskanje drugih vozil, naprav ali tovorov. Torej ne izpolnjuje pogojev iz opombe 2 k Poglavju 87. Poleg tega vozilo ni prvenstveno namenjeno za prevoz oseb (postavka 8703), niti kot gradbeni tovornjak za prevoz blaga na kratkih razdaljah (postavka 8709). |

5.Štirikolesno motorno vozilo, ki ga poganja električni motor z akumulatorskim napajanjem (48 voltov), z bruto težo okoli 620 kg in dimenzijo približno 263 cm (dolžina) × 122 cm (širina) × 122 cm (višina). Nosilnost vozila je približno 364 kg. Dimenzije odprtega nakladalnega območja so 96 cm × 115 cm. Njegova najvišja hitrost je 24.1 km/h.Vozilo ima odprto kabino in širok sedež za dve osebi (skupaj z voznikom). Ima tovorni priklopni del s cerado in zadnjo stranico na zaklop. (Glej fotografijo B) | 87049000 | Uvrstitev opredeljujejo določbe splošnih pravil 1 in 6 za razlago kombinirane nomenklature, in besedilo oznak KN 8704 in 87049000. Vozilo je namenjeno predvsem za prevoz blaga in ne za vlečenje ali potiskanje drugih vozil, naprav ali tovora. Torej ne izpolnjuje pogojev iz opombe 2 k Poglavju 87. Poleg tega vozilo ni prvenstveno namenjeno za prevoz oseb (postavka 8703), niti kot gradbeno vozilo za prevoz blaga na krajše razdalje (postavka 8709). |

6.Manjša garnitura kuhinjskega pribora, v kateri sta dve kuhalnici (dolžine 17 cm), lopatica (dolga 17 cm) in dve zajemalki (dolžine 8 oz. 11 cm), narejene iz lesa in zapakirane v plastični vrečki. | 95037000 | Uvrstitev opredeljujejo določbe splošnih pravil 1 in 6 za razlago kombinirane nomenklature, in besedilo oznak KN 9503 in 95037000. Oprema je izvzeta iz Poglavja 44 ob uporabi opombe 1(p) k temu poglavju. |

+++++ TIFF +++++

+++++ TIFF +++++

--------------------------------------------------